Le fa go ntse jalo, basha bangwe ba Bakeresete ba dira se se fetang fela go nna botsalano; ba ile ba nna ditsala tse dikgolo le batho ba ba sa rateng dilo tsa semoya. Dan, yo o umakilweng kwa godimo, o ne a nna setswerere mo motshamekong wa go relela mo aeseng. Mme batho ba a neng a simolola go nna le maitiso le bone ka metlha kwa lefelong la go relela mo aeseng e ne e se Bakeresete. Kgabagare, Dan, o ne a kopanela le “ditsala” tsa gagwe tse disha mo boitsholong jo bo sa siamang a bo a simolola go dirisa diokobatsi. E re ka Dan a ne a lemoga gore boitshwaro jwa gagwe ga bo tlhole bo tsamaisana le melaometheo ya Bokeresete, o ne a tlogela go ya bodireding jwa tshimo le kwa dipokanong tsa phuthego. O ne a itharabologelwa morago ga dingwaga di le mmalwa mme a dira diphetogo tse di tshwanetseng gore a boele mo kobamelong ya boammaaruri.